Nicolaisen gikk til 1. divisjonsklubben foran 1990-sesongen. Halvveis i 1991-sesongen ga Nicolaisen beskjed til Pors om at han ikke orket å spille høstsesongen for klubben. Nicolaisen avtjente for tiden militærtjeneste i Oslo, og oppga slitsom pendling som årsak til at han ville melde overgang til moderklubben Skade. Beskjeden kom som et sjokk for Pors, hvor Nicolaisen hadde vært lagets beste spiller så langt den sesongen.